Dentinho

Bruno Ferreira Bonfim, známy ako Dentinho (* 19. január 1989, São Paulo) je brazílsky futbalista. Hral ako útočník v brazílskom ligovom klube Corinthians Paulista. V súčasnosti je hráčom ukrajinského klubu Šachtar Doneck, s ktorým uzavrel zmluvu v roku 2011.

Klubová kariéra 
Dentinho začal svoju profesionálnu kariéru v brazílskom klube Corinthians Paulista, odkiaľ v júli 2011 odišiel do ukrajinského celku Šachtar Doneck. So Šachtarom nazbieral niekoľko domácich trofejí. Od januára do decembra 2013 bol na hosťovaní v tureckom Beşiktaş JK.

V júli 2014 sa odmietol spoločne s piatimi ďalšími legionármi Šachtaru vrátiť zo sústredenia vo Francúzsku do Donecku (príčinou bol zrejme konflikt na východnej Ukrajine). Strach o bezpečnosť musel prekonať a do klubu sa vrátiť, majiteľ Šachtaru Rinat Achmetov mu pohrozil vysokými finančnými sankciami.

Referencie

Iné projekty

Externé odkazy 
Dentinho na evysledky.com

Brazílski futbalisti
Futbaloví útočníci
Hráči Corinthians
Hráči FK Šachtar Doneck
Hráči Beşiktaş JK
Osobnosti zo São Paulo